 ***CRNA GORA*   *OPŠTINA DANILOVGRAD* *Sekretarijat za urbanizam, komunalne, stambene poslove, saobraćaj i zaštitu životne sredine Broj: 06-up -54/1***

***Danilovgrad, 10.04.2018. godine***

***81410 Danilovgrad, Trg 9. decembar tel. 020/812-040 e-mail: urbanizamdg@yahoo.com tel.fax: 020/ 810-140 www.danilovgrad.me***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na osnovu člana 13 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11,27/13 i 52/16) i člana 18 Zakona o upravnom postupku („Sl. list CG“, br. 56/14, 20/15 i 40/16) u postupku odlučivanja po zahtjevu **Siniše Raičevića iz Nikšića**, Milovana Pekovića bb, Nikšić, o potrebi procjene uticaja na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine donosi:

**R J E Š E NJ E**

**I Utvrđuje se da nije potrebna procjena uticaja na životnu sredinu** projekta **“Farma svinja**, čija se realizacija planira na kat. parceli broj 1046 KO Vrela, opština Danilovgrad.

**II** **Nosilac projekta, Siniša Raičević** iz Nikšića, Milovana Pekovića bb, Nikšić, može pristupiti izvođenju projekta iz tačke I ovog rješenja, u skladu sa važećim tehničkim normativima i standardima propisanim za tu vrstu projekta, uz obavezu da pri izgradnji i funkcionisanju projekta primijeni potrebne mjere zaštite i to:

* da se tokom izvođenja i funkcionisanja projekta izbjegnu ili na najmanju mjeru svedu ugrožavanje i oštećenje prirode, shodno članu 16 Zakona o zaštiti prirode („Sl. list CG“, br. 54/16),
* u slučaju uginuća životinja postupati u skladu sa važećim pravilnicima i veterinarskom praksom, koja će garantovati sigurno zbrinjavanje, bez negativnih posledica po životnu sredinu i ljudsko zdravlje,
* u slučaju povećanog mortaliteta potrebno je utvrditi uzrok, sanirati ga, a sa uginulim životinjama postupati prema preporukama veterinarske službe,
* nosilac projekta je dužan postupati sa stajnjakom u skladu sa Nitratnom direktivom EU, koja uslovljava nosioca projekta da količina utrošenog stajnjaka ne prelazi 7 t/ha godišnje, u toku prve 4 godine, odnosno 5,5 t/ha u narednim godinama. Takođe, u navedenom slučaju stajnjak, po dospijeću na poljoprivredne površine, mora biti rasturen i zaoran 24 sata nakon rasturanja,
* Veterinarski otpad nastao tokom liječenja i preventivnog djelovanja svinja treba biti preuzet od strane veterinasrke službe,
* da se tokom funkcionisanja projekta pridržava mjera defisanih početnom dokumentacijom za odlučivanje o potrebi procjene uticaja na životnu sredinu,
* u slučaju neblagovremenog pražnjenja jame za stajnjak potrebno je isti tretirati sredstvima za isušivanje stajnjaka čime će se neutralisati neprijatni mirisi,
* gubitak zelene površine i uklapanje u postojeću ambijentalnu cjelinu postići sadnjom drvenaste vegetacije na predmetnoj lokaciji (kultivisane vrste voća, nar, murva, lipa i sl.),
* ukoliko dođe do akcidenta, koji može ugroziti životnu sredinu, prilikom izvođenja, funkcionisanja ili prestanka funkcionisanja projekta, nosilac projekta je dužan obavijestiti nadležni organ.

**III** Nosilac projekta je dužan ovo rješenje dati na uvid obrađivaču tehničke dokumentacije, kako bi se navedene mjere ispoštovale pri izradi tehničke dokumentacije i iste provjerile u postupku tehničke kontrole i tehničkog pregleda projekta.

**IV** Nalaže se nosiocu projekta, **Siniši Raičeviću** iz Nikšića, Milovana Pekovića bb, Nikšić, da u slučaju prenamjene projekta ili proširenja kapaciteta izvedenog projekta, podnese zahtjev nadležnom organu za odlučivanje o potrebi procjene uticaja na životnu sredinu.

O b r a z l o ž e nj e

**Nosilac projekta,** **Siniša Raičević** iz Nikšića, obratio se Sekretarijatu za urbanizam, komunalne, stambene poslove, saobraćaj i zaštitu životne sredine zahtjevom br. ***06-up -54*** od 27.03.2018. godine, za odlučivanje o potrebi procjene uticaja na životnu sredinu projekta **“Farma svinja”** na kat. parceli broj 1046 KO Vrela, opština Danilovgrad.

Postupajući po zahtjevu nosioca projekta, a shodno odredbama člana 12 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16) Sekretarijat za urbanizam, komunalne, stambene poslove, saobraćaj i zaštitu životne sredine obavijestio je zainteresovane organe, organizacije i javnost, organizovao javni uvid i obezbijedio dostupnost podataka i dokumentacije nosioca projekta.

Razmatranjem zahtjeva nosioca projekta i podataka o predmetnoj lokaciji, karakteristikama i mogućim uticajima navedenog projekta na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine utvrdio je razloge za donošenje ovog rješenja:

* **S**hodno Uredbi o objektima za koje se vrši procjena uticaja na životnu sredinu (,,Sl. list RCG’’, br. 20/07, ,,Sl. list CG’’, br. 47/13 i 53/14) objekat se nalazi na listi II projekata za koje se može zahtijevati procjena uticaja na životnu sredinu;
* Poslovni objekat je namjenjen za uzgoj krmača kapaciteta 50 grla. Trenutno na predmetnoj parceli se nalazi farma svinja koju investitor planira rekonstruisati i proširiti. Funkcionalna organizacija objekta se sastoji od zone za smještaj krmača, prostorije za hranu i prostorije za radnike.
* Stajnjak će se sa osokom odlagati u vodonepropusnu jamu dimenzija 2 x 2 x 2 m, koja će biti natkrivena i periodično pražnjena za đubrenje sopstvenog poljoprivrednog zemljišta. Stajnjak će u tom slučaju biti zaoravan najkasnije 24 sata nakon rasturanja đubriva. Stajnjak će takođe biti ustupan na korišćenje zainteresovanim poljoprivrednim proizvođačima ratarskih kultura. Količina stajnjaka na godišnjem niovu iznosiće oko 3 tone.
* U slučaju da se stajnjak ne bude blagovremeno uklanjao iz jame isti će biti tertian biorazgradivim sredsvima. Ovakav način tretmana stajnjaka eleminiše neprijatan miris u objektu i u okolini objekta.
* Uginule svinje će se odlagati u iskop na predmetnoj parceli. Odlaganje će se vršiti u zemljanoj jami, a zatim posipati negašenim krečom i zemljom. Jama će biti ograđena sa žičanom ogradom;
* Tehnoloških otpadnih voda nema;
* Komunalni otpad koji nastaje u toku funkcionisanja objekta biće zbrinut na propisan način odnosno nastali ambalažni otpad biće selektovan i preuziman od ovlašćenog sakupljača.
* Uzimajući u obzir raspoloživu dokumentaciju i podatke o karakteristikama planiranog projekta i predmetne lokacije, važeće tehničke normative i standarde propisane za korišćenje i održavanje ove vrste objekata, kao i odgovarajuće mjere zaštite utvrđene u tački II dispozitiva ovog rješenja, ne očekuje se značajni negativni uticaj na segmente životne sredine u toku funkcionisanja predmetnog projekta.

Imajući u vidu prethodno navedeno, Sekretarijat za urbanizam, komunalne, stambene poslove, saobraćaj i zaštitu životne sredine, na osnovu sprovedenog postupka, razmatranja zahtjeva nosioca projekta i uvida u dostavljenu dokumentaciju, kao i primjenom odredaba člana 13, a u vezi sa članom 5 stav 1 tačka 2 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16) i člana 18 Zakona o upravnom postupku („Sl. list CG“, br. 56/14, 20/15 i 40/16) odlučeno je kao u dispozitivu ovog rješenja.

Ovim rješenjem su utvrđene mjere za sprječavanje mogućih štetnih uticaja na životnu sredinu u toku funkcionisanja projekta i nalaže se nosiocu projekta da ovo rješenje da na uvid obrađivaču tehničke dokumentacije, kako bi se navedene mjere ispoštavale pri izradi tehničke dokumentacije i provjerile u postupku tehničke kontrole i tehničkog pregleda projekta.

Takođe, rješenjem je utvrđena obaveza nosioca projekta da u slučaju prenamjene ili proširenja kapaciteta izvedenog projekta, podnese zahtjev nadležnom organu za odlučivanje o potrebi procjene uticaja na životnu sredinu.

PRAVNA POUKA: Protiv ovog rješenja može se izjaviti žalba Glavnom administratoru u roku od 15 dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

**Obradio:**

Vuk Iković

**DOSTAVLJENO: S E K R E T A R**,

- Nosiocu projekta Arh. Vasilije R. Otašević,dipl.ing.

- Glavnom administratoru

- Agenciji za zaštitu prirode i životne sredine,

- Ekološkoj inspekciji

- U javnu knjigu o sprovedenim postupcima

procjene uticaja na životnu sredinu

- a/a